 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. XXX din 09.09.2019

Ca urmare a solicitării de emitere a acordului de mediu adresată de **FÜLÖP RÓBERT,** cu domiciliul în comuna Brădești, sat Brădești, nr. 59, judeţul Harghita înregistrată la Agenţia pentru Protecţia Mediului Harghita cu nr. 5011 din 20.06.2019, completată cu nr.7415/06.08.2019, în baza: Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei/şedinţelor Comisiei de analiză tehnică din data de 27.08.2019 că proiectul **„Schimbare destinație din garaj în vulcanizare și spălătorie auto fără modificări structurale și arhitecturale“** propus a fi amplasat în comuna Brădești, sat Brădești, nr.59, județul Harghita.

- nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

a) proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, anexa nr. 2, pct. 10, lit a. proiecte de dezvoltare a unităților/zonelor industriale;

b) Justificarea potrivit criteriilor prevăzute în anexa nr. 3;

**1. Caracteristicile proiectelor**

**a) dimensiunea şi concepţia întregului proiect:**

Construcția propusă va fi amplasată în județul Harghita, comuna Brădești, sat Brădești, nr.59,pe un teren cu o suprafață totală de 1098 mp.

* Suprafața construită: S=268,00 mp
* Platforma carosabilă: S=357,00 mp
* Suprafața spații verzi S=473,00 mp

Prin proiect se propune realizarea următoarelor:

Ca urmare a investiției pe care o propune beneficiarul va avea posibilitatea de a da servicii de vulcanizare și de spălat autoturisme în incinta proprie.

Schimbarea destinației clădirii din garaj în atelier de vulcanizare și realizarea activității de spălătorie autoturisme, terenul din fața atelierului se va face elemente prefabricate din beton, realizând pante de dirijare pentru scurgerea apelor rezultate în urma procesului tehnologic și din intemperii.

***Utilități:***

Alimentare cu apă va fi asigurată din rețeaua localității și va fi contorizată în cămin amplasat în incinta.

Apele uzate menajere vor fi evacuate în rețeaua de canalizare menajeră a localității.

Apele uzate tehnologice de la spălarea mașinilor vor fi evacuate în separatorul subteran de hidrocarburi și nisip, de unde apele filtrate vor deversa în rețeaua de canalizare menajeră a localității.

Încălzire : Centrală termică proprie pe lemne

**b) cumularea cu alte proiecte existente şi/sau aprobate**: Nu este cazul.

**c) utilizarea resurselor naturale, în special a solului, a terenurilor, a apei şi a biodiversităţii**: Se va ocupa cu construcția o suprafață de 268 mp din intravilanul localității comuna Brădești, sat Brădești, nr.59, județul Harghita.

**d) cantitatea şi tipurile de deşeuri generate/gestionate**:

* Deșeuri municipal amestecate cod 20 03 01:acestea vor fi colectate în recipiente închise tip europubele și vor fi depozitate în spații special amenajate până la preluarea lor de către serviciul de salubritate.
* Deșeuri de materiale de construcții nepericuloase, clasificate conform catalogului european al deșeurilor astfel:
* Cod 17 09 04 Amestecuri de deșeuri de la construcții și demolări,altele decât cele menționate la 17 09 01,17 09 02 și 17 09 03 acestea se vor colecta pe categorii în vederea eliminării la un depozit autorizat prin operator autorizat.
* Cod 17 04 07 Amestecuri metalice se vor colecta în vederea valorificării
* Cod 17 05 04 Pământ și pietre, altele decât cele specificate la 17 05 03 acestea se vor utiliza la sistematizarea terenului

Lucrările vor fi realizate după normele de calitate din construcții, astfel încât cantitățile de deșeuri rezultate să fie minime.

În timpul funcționării: deșeuri din deznisipator, nămol de la separatorul de hidrocarburi vor fi colectate separat și vor fi predate pentru societăților autorizate.

**e) poluarea şi alte efecte negative:**

*În timpul construcţiei*:

- emisii în aer: - emisii de gaze de eşapament, şi utilaje - aceste emisii vor fi doar temporare în cursul realizării proiectului

- zgomot: - generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei

*În timpul funcționării:*Activitatea nu va afecta vecinătățile prin zgomot și vibrații.

-zgomot:- nivelul de zgomot generat de compresorul , care la limita zonei de locuit situat la o distanţă mai mare de 15 m se va încadra în valorile prevăzute de STAS 10009/2017.

-emisii în aer:-Nu este cazul.

-emisii în apă:- Apele uzate tehnologice rezultate din cadrul spălătoriei auto va fi colectată și condusă într-un deznisipator și separator de produse petroliere ,de unde vor fi deversa în rețeaua de canalizare menajeră al localității.

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: nu este cazul.

g) riscurile pentru sănătatea umană: Nu este cazul.

**2..Amplasarea proiectului**

**a) utilizarea actuală și aprobată a terenului :** Amplasamentul lucrării este situat în intravilanul comunei Brădești, sat Brădești, nr.59, județul Harghita pe terenuri aflate în proprietatea privată, conform Certificatul de Urbanism nr.32/2019 emis de Comuna Brădești, pentru ”**Schimbare destinație din garaj în vulcanizare și spălătorie auto fără modificări structurale și arhitecturale**” .

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, a intravilanului comuna Brădești, sat Brădești, jud. Harghita

- numărul persoanelor afectate: prin realizarea proiectului nu vor fi persoane afectate negativ.

b) natura impactului: impact pozitiv minor.

c) natura transfrontieră a impactului: nu este cazul*.*

d) intensitatea și complexitatea impactului: *-*în perioada realizării proiectului: vor rezulta deşeuri, care vor fi gestionate conform pct. 1.d.

e) probabilitatea impactului*:* mică.

f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

g) cumularea impactului cu impactul altor proiecte existente și/sau aprobate;Nu este cazul.

**II. Motivele care au stat la baza luării deciziei etapei de încadrare în procedura de evaluare adecvate sunt următoarele:**

* proiectul propus nu intră sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ.

**Condițiile de realizare a proiectului:**

a. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate temporar prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Concentraţiile maxime de poluanţi evacuaţi prin apele uzate menajere vidanjate, care vor fi preluate în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002,modificată şi completată cu HG nr.352/2005 –, NTPA-002/2005.

Aveți obligaţia de a ţine evidenţa facturilor privind vidanjarea şi transportul apelor uzate menajere la staţia de epurare, precum şi buletinele de analiză referitoare la concentraţiile de poluanţi evacuaţi prin acestea.

g. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

JÁNOSI Teréz-Rozália geogr.MIHÁLY István